રશિયામાં 20 પેનલ્ટીનો નવો રેકોર્ડ નોંધાઈ ગયો છે અને આ સંખ્યા હજી પણ વધી શકે છે. વર્તમાન ટુર્નામેન્ટમાં હજી ગ્રૂપ સ્ટેજ પણ પૂરૂ થયું નથી. આ પેનલ્ટીના આંકડા સોમવારે રમાયેલા મુકાબલા સુધીના છે. હજી ગ્રૂપ સ્ટેજમાં મંગળવારથી ગુરૂવાર સુધી કોલ 12 મુકાબલા રમાવાના છે. ત્યારપછી નોકઆઉટથી ફાઈનલ સુધી કુલ 16 મુકાબલા થશે. એટલે કે કુલ 28 મુકાબલા રમાવાના બાકી છે તેવામાં આ પેનલ્ટીનો આંકડો એક નવા રેકોર્ડ સ્તરે પહોંચી જશે. જેમાં વીએઆરનો ફાળો મહત્વનો રહેશે.